
SC2022 - 
REFERAT DE APROBARE A  PROIECTULUI DE HOTĂRÂRE

privind aprobarea documentației tehnico-economice revizuite, a indicatorilor tehnico-economici - faza PT 
şi a Devizului General  pentru obiectivul de investiții 

Lot 1- „ Reabilitare termică imobil str. Martir Ioan Stanciu nr. 2 - Calea Martirilor 1989 nr. 31”

1. Descrierea situației actuale

Pentru obiectivul de investiţii „Reabilitare termică imobil str. Martir Ioan Stanciu, nr. 2 - Calea Martirilor 1989, nr. 31”, s-a depus documentaţia tehnico-economică spre finanţare în cadrul Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea A - Clădiri Rezidenţiale, în baza căreia a fost semnat contractul de finanțare nr. 3924/28.02.2019.
Prin Hotărârea nr. 435/21.11.2017 modificată și completată  prin Hotărârea nr. 587/16.11.2018,   Consiliul Local a aprobat  documentația de avizare a lucrărilor de intervenție, indicatorii tehnico-economici și anexa privind descrierea sumară a investiției pentru obiectivul „ Reabilitare termică imobil str. Martir Ioan Stanciu, nr.2 - Calea Martirilor 1989, nr. 31”.

Având în vedere că:

-   documentația tehnică  s-a elaborat pe soluția cu panouri sandwich din aluminiu (scenariul 2 din DALI), dar nu a fost posibilă încheierea contractului de execuție de lucrări pe soluția sus menționată, procedura de achiziție publică derulându-se o dată și anulată din cauza lipsei de ofertanți;

- prin adresa prestatorului SC Eurodraft Proiect Design SRL, cu numărul de înregistrare SC 2021-27000/29.09.2021, se menționează necesitatea revizuirii Proiectului Tehnic cu prima soluție din DALI, adică sistemul termoizolant cu vată minerală bazaltică, cu precizarea că sunt îndepliniți indicatorii tehnico-economici asumați prin cererea de finanțare; 

- în vederea asigurării implementării proiectului și ținând cont de cele prezentate mai sus  rezultă necesitatea revizuirii Proiectului tehnic pe scenariul 1 din DALI;
2. Schimbări preconizate și rezultate așteptate

Obiectivul general al proiectului îl reprezinta creșterea eficienței energetice la blocul de locuințe din Municipiul Timișoara, str. Martir Ioan Stanciu, nr. 2 - Calea Martirilor 1989, nr. 31, prin realizarea unor lucrări de intervenție care determină diminuarea consumurilor energetice pentru încălzirea apartamentelor, în condițiile asigurării și menținerii climatului termic interior, prin limitarea pierderilor de căldură către mediul exterior precum și ameliorarea aspectului urbanistic al localității. 
În urma realizării lucrărilor de intervenții propuse prin proiect, se urmărește atingerea următorilor indicatori:

 1. Îmbunătățirea condițiilor de confort termic interior pentru clădirea rezidențială/apartamentele supuse  reabilitarii (60 apartamente).

 2. Creșterea eficienței energetice în cladirea ce face obiectul proiectului prin scăderea consumului anual specific de energie cu 73,40 kwh/m2/an.

 3. Creșterea nivelului de protecție a mediului înconjurator prin scădearea emisiilor de gaze cu efect de seră cu 15,05 echivalent tone CO2. 
3. Concluzii
Urmare a celor prezentate mai sus, considerăm oportună aprobarea Proiectului de hotărâre privind aprobarea documentației tehnico-economice revizuite, a indicatorilor tehnico-economici - faza PT - aferenți noii documentații, și a anexei privind descrierea sumară a investiției, pentru obiectivul „Reabilitare termică imobil str. Martir Ioan Stanciu, nr. 2 - Calea Martirilor 1989, nr. 31”.

